

**LATVIJAS REPUBLIKA**

**BALVU NOVADA PAŠVALDĪBA**

Reģ. Nr.90009115622, Bērzpils ielā 1A, Balvos, Balvu novadā, LV – 4501, tālrunis + 371 64522453

fakss + 371 64522453, e – pasts: dome@balvi.lv

**APSTIPRINĀTI**

ar Balvu novada Domes

2019.gada 28.marta

lēmumu (sēdes prot. Nr.4, 2.§)

**NOTEIKUMI**

Balvu novadā

2019.gada 28.marta **Nr.2/2019**

**PAR BALVU NOVADA PAŠVALDĪBAS ĪPAŠUMĀ UN VALDĪJUMĀ ESOŠU NEAPBŪVĒTU ZEMES GABALU IZNOMĀŠANU UN NOMAS LĪGUMU PAGARINĀŠANU**

*Izdoti saskaņā ar likuma „Par pašvaldībām”
21.panta pirmās daļas 17.punktu,
2018.gada 19.jūnija Ministru kabineta noteikumiem Nr.350*

*„Publiskas personas zemes nomas un apbūves tiesību noteikumi”*

**1.Vispārīgie noteikumi**

* 1. Noteikumi attiecināmi uz Balvu novada pašvaldības īpašumā un valdījumā esošu neapbūvētu zemes gabalu iznomāšanu un nomas līgumu pagarināšanu;
	2. Šie noteikumi neattiecas uz:
1. zemēm, kuras zemes reformas laikā saskaņā ar likumu „Par valsts un pašvaldības īpašuma tiesībām un to nostiprināšanu Zemesgrāmatās” ierakstāmas Zemesgrāmatā uz valsts vārda, un zemes vienībām, par kurām nomas līgumus slēdz, pamatojoties uz Ministru kabineta noteikumiem Nr.644 „Noteikumi par neizpirktās lauku apvidus zemes nomas līguma noslēgšanas un nomas maksas aprēķināšanas kārtību”;
2. zemes gabala iznomāšanu sabiedrisku pasākumu organizēšanai, kurš nav ilgāks par 5 (piecām) dienām;
3. ūdenstilpju un zvejas tiesību iznomāšanu, kā arī medību tiesību piešķiršanu;
4. pašvaldībai piederoša neapbūvēta lauksaimniecības zemesgabala iznomāšanu ar izpirkuma tiesībām;
5. neapbūvēta zemesgabala iznomāšanu vai neapbūvēta zemesgabala apbūves tiesību piešķiršanu citas publiskas personas iestādei vai privātpersonai publiskas funkcijas vai deleģēta valsts pārvaldes uzdevuma veikšanai, izņemot nomas maksas vai apbūves tiesību maksas aprēķināšanas kārtību;
6. apbūvēta zemesgabala iznomāšanu kopā ar publiskas personas būvi, izņemot nomas maksas aprēķināšanas kārtību.
	1. Nomnieki var būt juridiskas un fiziskas personas, kurām nav nekustamā īpašuma nodokļu parādu Latvijā un zemes nomas parāda Balvu novada administratīvajā teritorijā.
	2. Par iznomātās zemes platības un tai pieguļošās teritorijas uzturēšanu kārtībā rūpējas nomnieks.
	3. Par katru iznomājamo zemes gabalu noslēdzams zemes nomas līgums uz 6 (sešiem) gadiem.
	4. Pašvaldība informāciju par iznomājamiem zemesgabaliem publicē Balvu novada pašvaldības mājaslapā www.balvi.lv un izliek redzamā vietā pagastu pārvalžu telpās.

**2. Zemes iznomāšanas kārtība**

* 1. Lai noslēgtu zemes nomas līgumu, persona pašvaldībā iesniedz šādus dokumentus:
		1. fiziskā persona – pieteikumu, kurā norādīts vārds, uzvārds, personas kods, deklarētās dzīvesvietas adrese un cita adrese, kurā persona ir sasniedzama, nomājamā zemesgabala adrese, platība, kadastra apzīmējums (ja tāds ir zināms) un zemes nomāšanas laikā plānotā darbība;
		2. juridiskā persona – pieteikumu, kurā norādīts juridiskās personas nosaukums, juridiskā adrese, reģistrācijas numurs, nomājamā zemes­gabala adrese, platība, kadastra apzīmējums (ja tāds ir zināms) un zemes nomāšanas laikā plānotā darbība.
1. Neapbūvēta zemesgabala nomnieku noskaidro mutiskā izsolē, solīšanu sākot no nomas maksas apmēra, kas noteikts Noteikumu 3.sadaļā.
2. Nomas līgumu slēdz ar personu, kura nosolījusi augstāko nomas maksu.
3. Izsoles noteikumus izstrādā un izsoli organizē Balvu novada pašvaldības Īpašuma privatizācijas un atsavināšanas komisija. Izsoles noteikumos ietver šādu informāciju:
4. neapbūvēta zemesgabala nosaukums, atrašanās vieta, kadastra apzīmējums, platība, lietošanas mērķis, apgrūtinājumi un cita zemesgabalu raksturojoša informācija;
5. iznomātāja noteiktā izsoles sākuma nomas maksa;
6. iznomāšanas mērķis un nomas līguma termiņš;
7. citi iznomātāja noteikti iznomāšanas nosacījumi;
8. pretendentu pieteikšanās termiņš, kas nav īsāks par piecām darbdienām, pieteikuma iesniegšanas vieta un reģistrēšanas kārtība;
9. izsoles veids un norāde par pirmo vai atkārtoto izsoli;
10. ja nomas tiesības tiek piešķirtas mutiskā izsolē, – izsoles datums, laiks un vieta, izsoles solis, kā arī izsoles norises kārtība;
11. nomas līguma projekts;
12. neapbūvēta zemesgabala apskates vieta un laiks.
	1. Pēc Balvu novada Domes lēmuma pieņemšanas Saimnieciskā nodaļa sagatavo nomas līgumu.
	2. Nomniekam mēneša laikā no Domes lēmuma pieņemšanas jānoslēdz nomas līgums.
	3. Ja nomnieks mēneša laikā neizrāda iniciatīvu nomas līguma noslēgšanai, lēmums par zemes iznomāšanu nav spēkā.
	4. Nomniekam nav tiesību iznomāto zemes gabalu nodot citām personām.
	5. Zemes nomas līguma neatņemama sastāvdaļa ir zemes gabala skice vai robežu plāns.
	6. Zemes gabalu uzskaiti, apsekošanu un šo noteikumu ievērošanas kontroli veic Saimnieciskā nodaļa sadarbībā ar pagastu pārvaldēm.
	7. Līguma saistību izpildi par nodokļu un nomas maksas iekasēšanu kontrolē Balvu novada pašvaldības Centralizētā grāmatvedība.
	8. Līguma termiņš var tikt pagarināts, nomniekam iesniedzot iesniegumu pašvaldībā ne vēlāk kā mēnesi pirms līguma termiņa beigām.
	9. Iznomātājam, izvērtējot lietderības apsvērumus, ir tiesības nepagarināt nomas līgumu ar Nomnieku, kurš pēdējā gada laikā no pieteikuma iesniegšanas dienas nav labticīgi pildījis ar iznomātāju noslēgtajā līgumā par īpašuma lietošanu noteiktos nomnieka pienākumus – tam ir bijuši vismaz trīs maksājumu kavējumi, kas kopā pārsniedz vienu nomas maksas aprēķina periodu, vai pretendentam ir jebkādas citas būtiskas neizpildītas līgumsaistības pret iznomātāju.

**3. Nomas maksa**

1. Lauksaimniecības zemes nomas maksu gadā nosaka atbilstoši sertificētā vērtētāja iesniegtajai nomas maksas noteikšanas lietai.
2. Nomas maksa tiek noteikta EUR 28,00 (bez PVN) gadā par vienu zemes vienību zemei, kas tiek izmantota individuālo augļu dārzu vajadzībām:
3. Ezermala 1, Balvos, Balvu novadā;
4. Ezermala 2, Balvos, Balvu novadā;
5. Verpuļeva, Balvu pagastā, Balvu novadā;
6. „Centramuiža”, Balvu pagasts, Balvu novads;
7. „Steķintava ”, Kubulu pagasts, Balvu novads.
8. Nomnieks papildus nomas maksai maksā iznomātājam likumos noteiktos nodokļus.

**4. Nobeiguma nosacījumi**

* 1. Noteikumi stājas spēkā pēc to apstiprināšanas Balvu novada Domes sēdē.

Domes priekšsēdētājs A.Pušpurs